Pinang

**Pokok pinang** (nama saintifik: ***Areca catechu***, bahasa Inggeris: betelnut, tulisan Cina: 檳榔) merupakan satu spesis tumbuhan palma yang tumbuh di kebanyakan kawasan tropika Pasifik, Asia, dan bahagian-bahagian Afrika timur. Pokoknya bersaiz sederhana dengan ketinggiannya mencecah 20 meter, dengan diameter batangnya setebal 20-30 sm. Daunnya berukuran 1.5-2m panjangnya, berbucu tajam, dan terdiri daripada anak daun yang banyak bilangannya. 

Pinang ditanam untuk memperoleh buahnya yang penting dari segi ekonomi sebagai kunyahan memberi rasa keasyikan digandingkan bersama sirih. Ia mempunyai sejarah yang lama dalam kebudayaan alam orang Melayu; bahkan ia antara empat jenis pokok palma yang disebut-sebutkan dalam Batu Bersurat Talang Tuwo tahun 684 M:
*ñiyur *'pinaṃ** hanāu ru-/mviya dṅan samiśrāña yaṃ kāyu nimākan vuaḥña<br/>
("nyiur, **pinang*', enau, rumbia dengan [seumpamanya] yang kayu dimakan buahnya...")</blockquote>

== Botani ==
[[Batang]] lurus langsing, dapat mencapai ketinggian 25 m dengan diameter lk 15 sm, meski ada pula yang lebih besar. Pelepah [[daun]] berbentuk tabung dengan panjang 80&nbsp;sm, tangkai daun pendek; helaian daun panjangnya sampai 80&nbsp;sm, anak daun 85 x 5&nbsp;sm, dengan hujung sobek dan bergerigi.

Tongkol [[bunga]] muncul di bawah pelepah pokok [[Seludang|berseludang]] (*spatha*) panjang dan mudah rontok, tongkol ini panjangnya lebih kurang 75&nbsp;sm, bercabang rangkap dengan sumbu hujung sampai panjang 35&nbsp;sm. Betina bunga terletak pada pangkal berwarna hijau dengan panjang lebih kurang 1.5&nbsp;sm, ia diapit banyak bunga jantan putih kuning yang melentik tancap berukuran panjang 4&nbsp;mm dengan setiap satu kuntumnya mempunyai 6 [[stamen]]. [[Buah]] yang dihasilkan berupa [[beri]] bulat memanjang antara 3.5 – 7&nbsp;sm, ia berwarna merah jingga apabila masak. Kulit buah yang berserabut. Biji 1 berbentuk telur, dan memiliki gambaran seperti jala.


== Kegunaan ==


Buah pinang sering dihidangkan dengan dibelah menggunakan [[kacip]] dan dimakan bersama [[sirih]] dan seberapa barang lain [[Tepak sirih|setepak]] termasuk [[gambir]] dan [[Kapur makan|kapur]].

Air dari buah pinang muda dipercayai mampu mengubati darah dalam air kencing serta mengurangkan rabun bila dititik pada kornea. Abu buahnya yang dibakar boleh digunakan untuk membersihkan gigi secara kadar sederhana. Pinang muda dan [[benzoin]] disapukan pada luka [[Khatan|berkhatan]].

===Hubungan dengan manusia===
Buah pinang amat penting dalam adat-adat perkahwinan [[orang Melayu]] serta [[orang India]], bahkan adat [[meminang]] sendiri datangnya dari pengimbuhan kata *pinang* lagi-lagi dengan perlambangan kuat buah pinang kepada lelaki dipasangkan kepada daun sirih yang perempuan dalam masyarakat tertentu.

Masyarakat penganut [[Hinduisme|Hindu]] mengaitkan buah pinang dengan dewa [[Brahma]] dalam [[trimurti|penyatuan dewa bertiga]] [[mitologi Hindu|kepercayaan]] mereka.

[[Pulau Pinang]] yang terletak berdekatan pantai barat [[Semenanjung Malaysia]], dinamakan sempena nama "pinang". Pokok pinang juga merupakan asal bagi nama pekan [[Bukit Pinang]] yang merupakan bekas ibu negeri dan kota diraja [[Kedah]] sebelum abad ke-18.

== Sifat kimia ==
Buah pinang ini mengandungi bahan [[alkali|alkaloid]] yang unik didapati seperti [[arekaina]] dan [[arekolina]] yang dianggap boleh menyebabkan rasa dalam penggunanya apabila dikunyah.

==Rujukan== 


== Pautan luar ==

* [https://www.mybis.gov.my/sp/4724 Profil spesies] di Sistem Maklumat Biokepelbagaian Malaysia
* [https://www.nparks.gov.sg/florafaunaweb/flora/2/5/2587 Profil spesies] di Flora and Fauna Web Lembaga Taman Negara Singapura
* [http://www.plantcultures.org.uk/plants/betelnut_landing.html Plant Cultures: Betelnut botany and history] 
* [http://www.goldenagro.com/image/betelnut/index.htm Photos of The fruit of *Areca catechu'']